જ્યોતિ બાળપણથી જ દુઃખી હતી અને તેના પ્રથમ લગ્ન તેના માટે દુઃસ્વપ્ન પુરવાર થયા હતા. જ્યોતિના પિતા એરફોર્સમાં અધિકારી હતા. બાળપણમાં જ તેમના માતાપિતા છૂટા પડી ગયા હતા. પછી તેમના પિતાએ બીજા લગ્ન કર્યા અને જ્યોતિનો ઉછેર સાવકી માતાએ કર્યો હતો. તેઓ બાળપણમાં સાવકી માતા પાસેથી પ્રેમ અને કરૂણા ઝંખતા હતા, પણ સાવકી માતાએ તેમને ધિક્કાર અને અન્યાય સિવાય કશું જ આપ્યું નહોતું. તેમના પિતા બધું જાણતા હતા, જ્યોતિને ખૂબ પ્રેમ કરતાં હતાં, પણ તેમની બીજી પત્ની પાસે લાચાર હતા. જ્યોતિને સાવકી માતા એક રૂમમાં પૂરી દેતી હતી અને ભૂખી રાખતી હતી.